Vishna

La vishna es una espesie de Prunus del sur-djenero Cerasus, orijinala de Evropa i Asya del Sud-Oeste. La vishna es serkana a Prunus avium o sereza, alguna vezes yamada vishna dulse. La vishna es mas agria i kullaneada espesialmente en el mupak kon el buto de aprontar dulsurias i bevidas kon alkool.

Orijin
Munchos sientistos konsideran ke la rejion entre la Mar Kaspiana i las montanyas al norte de Anatolia son el lugar de orijin de la vishna. El nombre sientifiko de la vishna, Prunus cerasus, viene de Kerasus, el nombre uzado en la antikita para yamar a la sivdad turka de Giresun.

Kateggoría:Frutas